Politiştii doljeni au audiat-o, miercuri, pe mama criminalei de la metroul bucureştean, care a declarat că fiica sa a fost aubuzată în Spania, ani în șir, de nişte femei şi, cel mai probabil, femeia a acumulat foarte multă frustrare. Traumele suferite în Spania de către Magdalena Şerban ar putea fi elementul declanşator din spatele crimei pe care aceasta a comis-o, marţi seara, în staţia de metrou Dristor 1, scrie gds.ro.

Criminala nu îşi cunoştea victima, susţin poliţiştii, deși cele două sunt din județul Dolj. Prima ipoteză a anchetatorilor este că femeia are probleme psihice, însă, când a fost întrebată dacă a fost internată la un spital de psihiatrie, Magdalena Şerban a negat.

Aceasta a spus anchetatorilor că nu are o locuinţă stabilă şi că a dormit de mai multe ori în Gara de Nord, iar în ultima perioadă a locuit la un prieten, fără a le putea indica anchetatorilor adresa acestuia.

Magdalena Şerban, criminala de la metrou, a plecat din Craiova în 2008, iar în 2015 s-a întors în ţară şi s-a stabilit în Bucureşti.

O tânără de 25 de ani a fost omorâtă azi-noapte după ce a fost împinsă de o femeie în faţa unei garnituri de metrou, în staţia Dristor. Principala suspectă în cazul crimei de la metrou a fost depistată în cursul nopții de marți spre miercuri

Suspecta va fi prezentată în fața instanței. Procurorii au reținut-o pe femeie sub acuzația de omor.

Mai puteţi citi şi: Ipotezele luate în calcul de anchetatori în cazul crimei de la metrou

Ne-ar plăcea să aflăm ce crezi despre cele de mai sus...